ТЕХНИЧЕСКА СПЕЦИФИКАЦИЯ

по обществена поръчка с предмет:

***"***Доставка на нетна активна електрическа енергия и избор на координатор на стандартна балансираща група за нуждите на „СПЕЦИАЛИЗИРАНА БОЛНИЦА ПО АКУШЕРСТВО И ГИНЕКОЛОГИЯ ЗА АКТИВНО ЛЕЧЕНИЕ ПРОФ.Д-Р ДИМИТЪР СТАМАТОВ-ВАРНА” ЕООД"

I. Спецификация

Поръчката се обявява във връзка с Директива (ЕО) 72/2009 г. за осъществяване на процеса по смяна на доставчик на електрическа енергия. Закона за енергетиката (ЗЕ) за избор на доставчик и договаряне на цена за продажба на електрическа енергия на ниско напрежение и решение на КЕВР за доставка на електрическа енергия за свободния пазар. Чрез поръчката се цели понижаване на разходите за електроенергия на възложителя.

II. Описание на предмета на поръчката.

Обществената поръчка е с предмет ***"***Доставка на нетна активна електрическа енергия и избор на координатор на стандартна балансираща група за нуждите на „СПЕЦИАЛИЗИРАНА БОЛНИЦА ПО АКУШЕРСТВО И ГИНЕКОЛОГИЯ ЗА АКТИВНО ЛЕЧЕНИЕ ПРОФ.Д-Р ДИМИТЪР СТАМАТОВ-ВАРНА” ЕООД".

Настоящата обществена поръчка има за цел да осигури доставка на нетна активна електрическа енергия ниско напрежение за нуждите на СБАГАЛ по свободно договорени цени, включване на възложителя в стандартна балансираща група, като непряк член, с координатор изпълнителя, като възложителят няма да заплаща такса за участие в балансираща група, включително предоставянето на услуги по: прогнозиране на потреблението на електрическа енергия, планиране, заявяване и балансиране; изготвяне и подаване на почасови дневни графици и изпращането им за администриране към "Електроенергийния системен оператор" ЕАД (ЕСО): поемане на отговорността за балансиране - задължението за финансово уреждане на разликите между количеството електрическа енергия по регистриран график/прогноза за потребление и реално отчетеното потребление от средствата за търговско измерване, или разликата между покупките и продажбите за даден период на сетълмент, както и всички дейности, свързани с участие на либерализирания пазар на електрическа елекгроенергия на възложителя.

Предметът на обществената поръчка не включва обособени позиции, тъй като касае един вид доставка до един обект на възложителя, с еднакви изисквания към участниците.

III. Срок на договора - 24 месеца, считано от датата на потвърждаване регистрацията на първия график.

IV. Обем и прогнозна стойност.

1. Прогнозното количество електрическа енергия, което ще се доставя за срока на договора е определено на база консумираната енергия през 2018 -2019 година и възлиза на **700 000.00** KWh. предмет на настоящата поръчка за период от 24 месеца.
2. Места за изпълнение на поръчката.

|  |  |  |
| --- | --- | --- |
| № | Адрес | Точка на измерване/ Точка на доставка |
| 1 | гр. Варна, бул. „Цар Освободител" 150 | 32Z410001205003I |
| 2 | гр. Варна, бул. „Цар Освободител" 150 | 32Z410001205004G |

1. Прогнозната стойност на обществената поръчка е в размер на 175 000,00 лв. (сто седемдесет и пет хиляди лева) без ДДС, за 24 месеца.

V. Обхват на поръчката.

1. Доставка на нетна активна електрическа енергия ниско напрежение по свободно договорени цени за нуждите на СБАГАЛ Проф.д-р Д. Стаматов Варна ЕООД.
2. Изготвяне на дневни почасови товарови графици и покриване на техните небаланси и параметри за тяхното формиране за срока на договора.
3. Дневният график следва да обхваща цялото денонощие на съответния ден - 24 часа.
4. Изпращане на почасовите дневни графици за доставка на ЕСО ЕАД, в съответствие с разпоредбите на Правилата за търговия с електрическа енергия (ПТЕЕ).
5. Своевременно администриране на графиците и обмен на информация с ЕСО ЕАД.
6. Координиране и балансиране на количествата нетна електрическа енергия.
7. Поддържане на електронна база от данни за часовото и месечното електропотребление на възложителя.
8. Оказване на съдействие в процеса на регистрация на обекта на възложителя, като възложителят не следва да заплаща такси/санкции за:

* Изготвяне, изпращане и регистриране от изпълнителя на дневните почасови товарови графици и покриването на техните небаланси и параметрите за тяхното формиране;
* Участие в балансиращата група и санкции за излишък или недостиг на небалансите;
* Администриране на мрежовите услуги към оператора на електроразпределителната и електропреносната мрежи.

VI. Общи изисквания за доставка на електрическа енергия.

Доставката на електрическа енергия се осъществява чрез извършването на всички необходими дейности, съгласно действащите към момента нормативни актове на територията на Република България (изброяването не е изчерпателно), а именно:

* Закон за енергетиката;
* Закон за акцизите и данъчните складове;
* Правила за търговия с електрическа енергия;
* Правила за условията и реда за предоставяне на достъп до електропреносната и електроразпределителните мрежи.

VII. Изисквания във връзка с изпълнението на поръчката:

1. Участникът следва да има валиден лиценз, издаден от КЕВР за "търговия с електрическа енергия", съгласно чл. 39 от ЗЕ както и за "координатор на стандартна балансираща група".
2. Участникът следва да е регистриран в ЕСО ЕАД като търговец на електрическа енергия и като координатор на стандартна балансираща група с посочен кодов номер и статус "активен".
3. Участникът да има въведена системата за управление на качеството по стандарт БДС EN ISO 9001:2015 или еквивалентен с обхват "Търговия с електрическа енергия" или в област, попадаща в обхвата на предмета на поръчката.
4. Изпълнителят е длъжен:
5. Да спазва разпоредбите и правилата, заложени в ЗЕ и подзаконовите нормативни актове към него, както и ПТЕЕ и разпорежданията на оператора на електропреносната мрежа така, че да не бъде отстранен от пазара на електроенергия.
6. Да извършва всички необходими действия, за да осигури изпълнението на поръчката.
7. Да включи възложителя в пазара на балансираща енергия, чрез изграждане на стандартна балансираща група с координатор изпълнителя, без възложителят да заплаща такса за участие и да регистрира възложителя като участник в стандартна балансираща група- непряк член съгласно ПТЕЕ.
8. Да продава на възложителя договорените и измерени реално потребени и количества нетна активна електрическа енергия по оферираната цена и място за доставка, съгласно ПТЕЕ, Правилата за измерване на количеството електрическа енергия (ПИКЕЕ) и настоящата техническа спецификация.
9. Да осигурява непрекъсваемост на електроснабдяването и да доставя електрическа енергия с качество и по ред, съгласно предвиденото в ЗЕ, ПТЕЕ и ПИКЕЕ.
10. Да издава оригинални месечни фактури, за получаваното от възложителя количество електрическа енергия за отчетния период, като на отделен ред/редове се изписват всички елементи на доставката на електроенергия и услугите по администриране, както и съответните такси, акциз, ДДС и др. от регулирания пазар.
11. Да осигури участието на възложителя като член в групата, при условията на равнопоставеност.

4.8. В качеството си на координатор на стандартна балансираща група-да осигурява прогнозиране на потреблението на възложителя и извършва планиране и договаряне на конкретни количества нетна активна електрическа енергия съобразно ПТЕЕ, като:

* Изготвя почасови дневни графици за доставка на електрическа енергия на възложителя. Графиците следва да съобразяват очаквания часови енергиен товар. Графиците следва да обхващат 24 часа и да се изготвят до размера и съобразно с прогнозите по месечни количества енергия, които са изготвени и планирани от изпълнителя.
* Изпраща почасовите дневни графици за доставка в ЕСО ЕАД.
* Потвърждава от името на възложителя графиците за доставка пред ЕСО ЕАД.

4.9. В качеството си на координатор на стандартна балансираща група - да осигурява балансиране, като урежда отклоненията от заявените количества електрическа енергия за всеки период на сетълмент в дневните графици за доставка и тяхното заплащане, като всички разходи по балансирането са за сметка на изпълнителя, без в балансиращата група допълнително да се начисляват суми за излишък и недостиг.

4.10. Изпълнителят следва да има сключен рамков договор (договор по чл. 11. т. 13 от ПТЕЕ) с операторите на електроразпределителни мрежи в страната. Изпълнителят следва да присъедини недвижимия имот, посочен в предмета на поръчката, в сключеното рамковото споразумение по чл. 11. т. 13 от ПТЕЕ.